અમદાવાદ: શહેરના જુદા જુદા વિસ્તારમાં સોનાના દોરાની ચીલઝડપના ત્રણ બનાવ બન્યા હતા. નારણપુરામાં સોલા રોડ પર અાવેલ ચાંદની એપાર્ટમેન્ટમાં રહેતી અલકાબહેન જીતેન્દ્રભાઈ સોની નામની મહિલા શાહીબાગ અંડરબ્રિજ પાસેથી પસાર થઈ રહી હતી ત્યારે ગઠિયા રૂ. ૩૫ હજારનું મંગળસૂત્ર તોડી ફરાર થઈ ગયા હતા. ચાંદખેડામાં ગોપાલ રે‌િસડેન્સી ખાતે રહેતી રશ્મિબહેન રવીન્દ્રભાઈ ગુપ્તા પોતાના ઘર નજીકથી જ સ્કૂટર પર પસાર થઈ રહી હતી ત્યારે તેના ગળામાંથી રૂ. ૨૦ હજારની કિંમતના સોનાના દોરાની ચીલઝડપ થઈ હતી. અા ઉપરાંત વટવામાં સૈયદવાડી બસ સ્ટેન્ડ નજીકથી પસાર થઈ રહેલ નૂરજહાં બીબી નામની યુવતીના ગળામાંથી પણ સોનાના દોરાની ચીલઝડપ થઈ હોવાનું જાણવા મળે છે.